**George Ratcliffe Woodward** (født 27. desember 1848, død 3. mars 1934) var en britisk anglikansk prest og salmedikter. Han skrev og andre dikt, men i hovedsak religiøse dikt, både originale og oversettelser. De best kjente diktene ble skrevet for å stå til tradisjonelle melodier, gjerne fra renessansen. Noen ganger harmoniserte han melodiene sel, men oftest ble dette gjort av samarbeidspartneren hans, komponisten Charles Wood. Woodward er representert med en salme i *Norsk salmebok 2013*.

Liv og virke
------------

### Bakgrunn

Woodward ble født i Birkenhead og gikk på skole i Elstree i Hertfordshire, før han begynte på Harrow School. I 1867 fikk han Sayer-stipendet for å gå på Gonville and Caius College i Cambridge. Han gikk ut derfra i 1872.

### Prest

21. desember 1874 ble han ordinert til diakon av biskopen av London, og gikk inn i en stilling i St Barnabas i Pimlico. I september 1882 flyttet han til Little Walsingham for å betjene stedet i tillegg til Houghton St Giles i Norfolk. Woodward spilte cello og eufonium, noe han av og til brukte i prosesjoner. Han spilte også på bjeller og drev med birøkting. I tillegg trykket og gav han ut samlinger med sine egne dikt. I 1889 giftet han seg etter å ha flyttet til Chelmondiston nær Ipswich, i 1888.

I 1893 gav han ut *Carols for Christmas-Tide, Series II*. Konen hans, Alice, døde i oktober 1893 og ble gravlagt i Walsingham. Året etter gav Woodward ut *Carols for Easter and Ascension-tide, with one original composition: "This joyful Eastertide"* og samme år sluttet han i stillingen i Chelmondiston for å returnere til St Barnabas.

Woodward var med på å starte St Barnabas Choral Society, og dyrket interessen sin for carol-sang og såkalt plainsong. I 1897 gav han ut *Hymns and Carols for Christmas-tide*, i 1898 *Legends of the Saints* og i 1902 og 1903 *The Seven Sleepers of Ephesus* og *Poemata*. I 1899 forlot Woodward St Barnabas for å redigere *Cowley Carol Book*.

I 1904 ble *Songs of Syon* utgitt og i 1910 kom Woodwards utgave av *Piae Cantiones*, samlet for the Plainsong and Medieval Music Society. I 1917 var han med på å skrive *The Acathist Hymn of the Holy Orthodox Church in the Original Greek Text and done into English Verse*. I 1920 samarbeidet han med Charles Wood og gav ut *An Italian Carol Book* og i 1922 gav Woodward ut *Hymns of the Greek Church*.

I 1924 gav Woodward og Wood ut *A Cambridge Carol Book: Being Fifty-two Songs for Christmas, Easter and Other Seasons*. I boken var «Ding Dong Merrily on High» og «Past Three O'Clock». Samme år fikk Woodward et æresdoktorat i musikk fra Lambeth. Han døde 3. mars 1943.

Referanser
----------

1. 1 2   Autorités BnF, BNF-ID 12731827r[Hentet fra Wikidata]
2. 1 2   Discogs, Discogs artist-ID 931720, besøkt 9. oktober 2017[Hentet fra Wikidata]
3. ↑   International Music Score Library Project, IMSLP-identifikator Category:Woodward,\_George\_Ratcliffe, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6282xws, besøkt 9. oktober 2017[Hentet fra Wikidata]
5. ↑   imslp.org, besøkt 9. oktober 2017[Hentet fra Wikidata]
6. ↑  {Oppslag i A Cambridge Alumni Database[*død lenke*] - Lest 29. juni 2015

Litteratur
----------

* Barnes, John E. *George Ratcliffe Woodward, 1848-1934, Priest, Poet and Musician*. Norwich: The Canterbury Press, udatert (slutten av 1990-tallet?)

Eksterne lenker
---------------

* (en) George Ratcliffe Woodward på Internet Movie Database Rediger på Wikidata
* (en) George Ratcliffe Woodward på Discogs Rediger på Wikidata

* (en) George Ratcliffe Woodward på MusicBrainz Rediger på Wikidata

* (en) George Ratcliffe Woodward på AllMusic Rediger på Wikidata
* (en) Verker av George Ratcliffe Woodward i Prosjekt Gutenberg
* (en) Verker av George Ratcliffe Woodward hos LibrVox
* (en) The Cambridge Carol-Book: Being Fifty-Two Songs for Easter, Christmas, and Other Seasons (med scannede originaler)
* 

* (en) Fritt tilgjengelige noter av George Ratcliffe Woodward i Choral Public Domain Library (ChoralWiki)
* (en) Fritt tilgjengelige noter av George Ratcliffe Woodward i International Music Score Library Project

  


|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs **·** AllMusic **·** Hymnary
 |